వరిలో పురుగులు, తెగుళ్ళ నివారణ|-Telangana News
Wed,February 6, 2019 11:03 PM
రాష్ట్రంలో చాలా ప్రాంతాల్లో ఇప్పటికే వరినాట్లు పూర్తయ్యాయి. ఇంకా కొన్ని ప్రాంతాల్లో మాత్రమే మిగిలి ఉన్నాయి. ప్రస్తుతం 20-40 రోజుల వయస్సు కలిగినవి ఎక్కువగా ఉన్నాయి. రైతులు ప్రధానంగా దొడ్డు గింజ రకాలైన బతుకమ్మ, కూనారం సన్నాలు, యం.టియు 1010 అలాగే సన్న గింజ రకం అయిన తెలంగాణ సోనా యాసంగి కాలంలో సాగు చేస్తున్నారు.
ప్రస్తుతం రైతులు, వ్యవసాయ అధికారుల నుంచి అందుతున్న సమాచారం మేరకు వరిలో కాండంతొలిచే పురుగు, ఆకుముడత పురుగు, అగ్గితెగులు, కొన్ని ప్రాంతాల్లో సల్ఫైడ్ ధాతు విష ప్రభావం వంటి సమస్యలను గుర్తించాం. కాబట్టి రైతులు అప్రమత్తంగా ఉండాలి. వరి పంటను ఎప్పటికప్పుడు గమనిస్తూ సకాలంలో నివారణ చర్యలు చేపడితే నష్టాలు తగ్గించుకోవచ్చు.
కాండం తొలిచే పురుగు, ఆకుముడత
-యాసంగిలో పొట్ట దశలో ఆశించి అధిక నష్టాన్ని కలిగించే ప్రధానమైన పురుగు.
-రెక్కల పురుగులు ఆకుల కొనలపై కనబడుతాయి. దీని గుడ్ల నుంచి వెలువడిన పిల్ల పురుగులు ఆశించడం వల్ల ఈనిన తర్వాత వెన్నంతా తాలుపోయి తెల్లకంకులు ఏర్పడటం వల్ల 3-4 బస్తాల దిగుబడి నష్టపోయే అవకాశం ఉన్నది.
-పిలకల నుంచి దబ్బు చేసే దశలో ఉన వరి పైర్లలో తప్పనిసరిగా నాటిన 30 రోజుల లోపు ఎకరానికి కార్బోఫ్యూరాన్ 3జి గుళికలు 10 కిలోలు లేదా కార్టాప్ మైక్రోక్లోరైడ్ 4జి 8 కిలోలు లేదా క్లోరాంట్రానిలిప్రోల్ 0.4జి గుళికలు 4 కిలోలు నీరు పలుచగా ఉంచి పొలం అంతటా సమానంగా చల్లాలి.
-అంకురం నుంచి చిరుపొట్ట దశలో కాండం తొలిచే పురుగు ఆశించి తెల్ల కంకులు ఏర్పడటం వల్ల ఎక్కువ నష్టం కలుగుతుంది. ప్రతి 40 మొక్కలకు ఒక రెక్కల పురుగు లేదా గుడ్ల సముదాయం గమనిస్తే, క్లోరాంట్రానిలిప్రోల్ 20 ఎస్.సి 0.3మి.లీ. ఒక లీటరు నీటికి (ఎకరాకు 60 మి.లీ) లేదా కార్టాప్ హైడ్రోక్లోరైడ్ 50 ఎస్.పి 2 గ్రా. ఒక లీటరు నీటికి (ఎకరాకు 400 గ్రా.) పిచికారీ చేయాలి.
-ముఖ్యంగా నిజామాబాద్, నల్గొండ, కరీంనగర్, పెద్దపల్లి, మెదక్ జిల్లాల్లో ఆకుముడత ఉధృతి గమనించాం. కాబట్టి రైతులు కాండం తొలిచే పురుగుకు సూచించిన మందులతో ఆకుముడత పురుగును కూడా అదుపు చేయవచ్చు.
-ఇప్పటికే కొన్ని ప్రాంతాల్లో ఇంకా తక్కువ ఉష్ణోగ్రతలు నమోదు అవటం, మంచుతో కూడిన వాతావరణం ఉండటం వల్ల అగ్గితెగులు గమనించడమైనది.
-ముఖ్యంగా యాసంగి వరిని ఆశించే ప్రధానమైన తెగులు. ఈ తెగులు ఉధృతి ఆకుమచ్చ దశలోనే నివారించకపోతే, ఆ తర్వాత దశలలో మెడవిరుపు ఆశించి అధిక నష్టాన్ని కలుగజేస్తుంది. ఈ తెగులు నివారణకు ఐసోప్రోథమోలిన్ 1.5మి.లీ ఒక లీటరు నీటికి (300 మి.లీ ఎకరాకు)లేదా కాసుగామైసిన్ 2.5 మి.లీ (500 మి.లీ/ ఎకరాకు )ఒక లీటరు నీటికి కలిపి పిచికారీ చేయాలి.
-కొన్ని ప్రాంతాల్లో జింకు లోపం వల్ల ఆకుల మీద తుప్పు రంగు మచ్చలు ఏర్పడటం వల్ల మొక్క ఎదుగుదల లోపిస్తుంది. జింక్ లోప నివారణ జింక్ సల్ఫేట్ 2 గ్రా. ఒక లీటరు నీటికి కలిపి 7-10 రోజుల వ్యవధిలో రెండుసార్లు పిచికారీ చేయాలి.
-సల్ఫేట్ ధాతు విష ప్రభావం వల్ల మొక్కల వేర్లు నల్లబడుతాయి. అలాంటి లక్షణాలను గమనిస్తే పొలంలో మురుగు నీరు తీసి ఆరబెట్టాలి.
varilo purugulu, tegulla nivaarana|-Telangana News
Wed,February 6, 2019 11:03 PM
rashtramlo chala praantaallo ippatike varinaatlu puurtayyaayi. inka konni praantaallo matrame migili unnaayi. prastutam 20-40 rojula vayassu kaliginavi ekkuvagaa unnaayi. raitulu pradhaanamgaa doddu ginja rakaalaina batukamma, koonaram sannaalu, yam.tiu 1010 alaage sanna ginja rakam ayina telamgaana sona yasangi kaalamlo saagu chestunnaru.
prastutam raitulu, vyavasaaya adhikaarula nunchi andutunna samacharam meraku varilo kandantoliche purugu, aakumudata purugu, aggitegulu, konni praantaallo sulfide dhaatu visha prabhaavam vanti samasyalanu gurtincham. kabatti raitulu apramattamgaa undaali. vari pantanu eppatikappudu gamanistuu sakaalamlo nivaarana charyalu chepadithe nashtaalu tagginchukovacchu.
kaandam toliche purugu, aakumudata
-yaasangilo potta dasalo aasinchi adhika nashtaanni kaliginche pradhaanamaina purugu.
-rekkala purugulu aakula konalapai kanabadutaayi. deeni gudla nunchi veluvadina pilla purugulu aasinchadam valla eenina tarvaata vennanta talupoyi tellakankulu erpadatam valla 3-4 bastala digubadi nashtapoye avakaasam unnadi.
-pilakala nunchi dabbu chese dasalo una vari pairlalo tappanisarigaa naatina 30 rojula lopu ekaraaniki carbofuran 3ji gulikalu 10 kilolu leda cartap microcloride 4ji 8 kilolu leda chlorantranilipro 0.4ji gulikalu 4 kilolu neeru paluchagaa unchi polam antataa samaanamgaa challali.
-ankuram nunchi chirupotta dasalo kaandam toliche purugu aasinchi tella kankulu erpadatam valla ekkuva nashtam kalugutundi. prati 40 mokkalaku oka rekkala purugu leda gudla samudayam gamaniste, chlorantranilipro 20 es.si 0.3mi.lee. oka leetaru neetiki (ekaraaku 60 mi.lee) leda cartap hydrocloride 50 es.pi 2 gra. oka leetaru neetiki (ekaraaku 400 gra.) pichikari cheyali.
-mukhyamgaa nijamabad, nalgonda, karinnagar, peddapalli, medak jillaallo aakumudata udhruti gamanincham. kabatti raitulu kaandam toliche puruguku suuchinchina mandulatho aakumudata purugunu kuudaa adupu cheyavachu.
-ippatike konni praantaallo inka takkuva ushnogratalu namodu avatam, manchutho kuudina vaataavaranam undatam valla aggitegulu gamaninchadamainadi.
-mukhyamgaa yasangi varini aasinche pradhaanamaina tegulu. ee tegulu udhruti aakumaccha dasalone nivaarinchakapothe, aa tarvaata dasalalo medavirupu aasinchi adhika nashtaanni kalugajestundi. ee tegulu nivaaranaku isoprothamolin 1.5mi.lee oka leetaru neetiki (300 mi.lee ekaraaku)leda kasugamaisin 2.5 mi.lee (500 mi.lee/ ekaraaku )oka leetaru neetiki kalipi pichikari cheyali.
-konni praantaallo jinku lopam valla aakula meeda tuppu rangu machalu erpadatam valla mokka edugudala lopistundi. jink lopa nivaarana jink sulfate 2 gra. oka leetaru neetiki kalipi 7-10 rojula vyavadhilo rendusaarlu pichikari cheyali.
-sulfate dhaatu visha prabhaavam valla mokkala vaerlu nallabadutaayi. alanti lakshanaalanu gamaniste polamlo murugu neeru teesi aarabettaali.